NaiveNeuron/SloPal huggingface dataset:
Laurenčík, Milan, podpredseda NR SR (2021-02-05):
Pani poslankyňa Zita Pleštinská, nech sa páči.
Zajac, Pavol, poslanec NR SR (2015-05-06):
Ďakujem obidvom kolegom, ktorí na mňa reagovali. Vážený pán kolega Lipšic, nuž, my sme podporovali aj vaše riešenie schránkových firiem. Nebol som ten, ktorý nejako prioritne bol za dohodu so SMER-om, aby takéto uznesenie bolo prijaté. Bolo to v tom čase pravdepodobne umenie možného, že vôbec toto bol ochotný SMER prijať, a dneska tu je novela, ktorá určite nerieši to, čo sme chceli. Preto som ju aj vo svojom vystúpení kritizoval. Pán kolega Hudacký, naozaj som preto spomenul zákon o ochrane subdodávateľov pri verejnom obstarávaní, lebo vláda tu vládne už vyše troch rokov. Premiér Robert Fico dostáva každý deň zvodky zo SIS-ky a informácie rôzneho charakteru od ďalších bezpečnostných zložiek štátu. Minister Počiatek, predpokladám, že chodí aj na stavby, chodí na jednotlivé diaľnice, rýchlostné cesty, kde sa stavia, a stretáva sa s podnikateľmi, stretáva sa aj so subdodávateľmi. Tri roky vláda nevedela o tom, že sa tu nevypláca drobných subdodávateľov a živnostníkov na veľkých investičných projektoch, diaľniciach, rýchlostných cestách, ale aj na Vodohospodárskej výstavbe, aj na nemocniciach, aj na Bratislavskom hrade? Sú živnostníci, ktorí nemajú vyplatené parkety, ktoré dodali na Bratislavský hrad. Robia sa tam štátne recepcie, ľudia chodia po tých parketách a živnostníci ich nemajú vyplatené. Vláda nechcela toto počuť, pretože mecenáši, oligarchovia ako pán Široký, ako pán Výboh si nepriali takýto návrh zákona, ktorý by riešil a zaviedol poriadok medzi tým, akí subdodávatelia robia na stavbách a ako sú vyplá... (Prerušenie vystúpenia časomerom.)
M. Číž, podpredseda NR SR: (2009-10-29):
(Hlasovanie.) Prítomných 132 poslancov, za 87 poslancov, zdržalo sa 45 poslancov. Tieto návrhy zo spoločnej správy sme schválili.
Mesterová, Zuzana, poslankyňa NR SR (2024-01-08):
Ďakujem pekne za slovo, pán predsedajúci. Ďakujem, Zuzana, za tvoj veľmi precízny, za tvoju veľmi precíznu právnu analýzu toho, že prečo tento návrh zákona, toto skrátené legislatívne konanie nie je v poriadku. Ďakujem ti aj za tvoj vhľad do rozhodnutia Európskeho súdu pre ľudské práva a ja teda... pán minister síce nepočúva, ale ja tiež chcem podporiť aj teba, aj kolegu Štefunka v apeli naňho, že padajú tu od rána vážne výhrady voči skrátenému legislatívnemu konaniu, vážne dôvody, ktoré odôvodňujú, prečo toto nie je v poriadku so zákonom a s ústavou, a z druhej strany nepočujeme nič. Tak ak sú naše dôvody nesprávne, ak sa mýlime v tom, o čom tu od rána rozprávame, tak ja by som tiež chcela vyzvať pána ministra, aby nám vysvetlil, prečo sa mýlime, a ak to nechce vysvetliť nám, tak myslím, že minimálne obyvatelia a obyvateľky tejto krajiny si zaslúžia počuť vysvetlenie predkladateľa tohto návrhu zákona, prečo to, čo už tu hodiny zaznieva, nie je tak, ako to tu zaznieva, prečo je pravda to, čo sa píše v odôvodnení skráteného legislatívneho konania, lebo to ticho a tá ignorácia verejnosti, to je, to je arogancia moci, to sa nedá inak pomenovať. Ďakujem.
Hrnčiar, Andrej, podpredseda NR SR (2016-04-27):
Ďalším prihláseným v rozprave je pán poslanec Vážny. Nech sa páči.
Záborská, Anna, poslankyňa NR SR (2020-06-09):
Ďakujem pekne, pán predseda. Pán kolega Benčík, ja som to už spomenula v mojej prechádzajúcej poznámke, že tá nedeľa nepredstavuje morálno-etickú tému, ale tému prirodzenú a kultúrnu. Prirodzenú v tom zmysle, že človek potrebuje oddych a takisto potrebuje aj rytmus striedania všedných a sviatočných dní. Pokiaľ sa týka toho kultúrneho prostredia, tak v tom prostredí, v ktorom my žijeme, je to po stáročia nedeľa a tá je od, by sme si možno nemysleli, od cisára Konštantína. A pri argumente, aby sme nebránili ľuďom, ktorí si chcú v nedeľu zarobiť, chcem povedať len toľko, že obchodníci by sami od seba ten príplatok ľuďom nedali, ktorí pracujú v nedeľu, keby im to štát neukladal zákonom. A ukladá im to preto, lebo si je vedomý, že nedeľa je iný deň ako tie ostatné. Keby bola rovnaká ako, ako ostatné dni, tak prečo by boli poslanci Národnej rady hlasovali, že v nedeľu im treba dať príplatok? Nedeľa je výnimočná tým, že je určená nie na prácu, ale na rodinu a na vzťahy. Toto potrebujeme možno v tejto spoločnosti viac ako otvorené obchody, aby sa človek stal humánnym a spoločnosť aby zostala civilizovanou. Ja viem, že výsledok z tohoto je menej merateľný a ukáže sa možno neskôr, ako je to v prípade ekonomiky v podobe návštevnosti, obratu, zisku alebo mzdových nákladov, ale myslím, že práve v tejto dobe, keď je, musíme sa dostať ekonomicky z krízy, tak si, sa musíme vyvarovať vyhoreniu ľudí, ktorí budú robiť sedem dní v týždni. Ďakujem.
Marcinková, Vladimíra, poslankyňa NR SR (2021-03-30):
Ďakujem pekne, pán predsedajúci. Ja by som najprv zareagovala na pána kolegu Suju, kedy hovoril vlastne o legitimite týchto 120-tisíc podpisov a ako o petícii. Priznám sa, ako právnička vnímam aj argumenty pre a proti legitimite tejto petície, ale pre mňa, aj keby sme to nazvali občianskou iniciatívou, za ktorú sa podpísalo 120-tisíc ľudí, tak je to pre mňa obrovským signálom toho, že táto téma má veľké opodstatnenie a veľkú podporu verejnosti, pretože my ako volení zástupcovia ľudí by sme nemali riešiť len problémy, o ktorých si my myslíme, že sú dôležité, a vnímať všetko len cez svoju optiku, ale naozaj mali by sme načúvať tomu, čo obyvatelia a občania Slovenska vnímajú ako kľúčové. A tu pri tej masovosti tejto občianskej iniciatívy je to pomerne zrejmé. Pokiaľ, pokiaľ by som sa mohla vyjadriť aj pánovi Kazdovi. Keď hovoríte o nejakom bianko šeku, nesúhlasím s tým, pretože krajiny, ktoré naozaj klimatickej, klimatickej kríze venujú oveľa väčšiu pozornosť, ako, ako dosiaľ venujeme my, nemali problém s vyhlásením tohto klimatického stavu núdze, a to z dôvodu, aby naozaj tú naliehavosť problému preniesli aj na verejnosť, aj na elity, na špičky politické. Obsah tohto pojmu je podľa mňa veľmi široký a naozaj vieme pod neho obsiahnuť všetky naše snahy, ku ktorým sa ako vládna koalícia, ale aj ako jednotlivci podpíšeme v snahe zabrániť aktuálne kritickému snahu, stavu a docieliť tú uhlíkovú neutralitu alebo sa k nej prinajmenšom priblížiť našimi dôslednými opatreniami, takže pre mňa spochybňovať niečo, čo sa vo svete zaužívalo ako jasný a zreteľný signál verejnosti v prospech klímy a v prospech jej ochrany, nie je niečo, čo by som si sama dovolila spochybňovať, pretože naozaj je to už medzinárodne zaužívaný... (Prerušenie vystúpenia časomerom.)
Matovič, Igor, poslanec NR SR (2023-03-28):
Tak ja sa to naučím. (Povedané so smiechom.) Tu citovala návrh, ktorý sme predkladali v 2013. roku. Verte, že ak by bol súhlas medzi koaličnými partnermi aspoň, aspoň taký maličký (rečník gestikuláciou prstov naznačil rozsah), taká maličká šanca na súhlas, tak by to dávno bolo v koaličnej zmluve. A ja som osobne naozaj presvedčený o tom, že bolo by, veľmi by pomohlo veci, aby strany, politické, by neboli financované zo štátneho rozpočtu, lebo v tom prípade by nemali peniaze na oficiálnu volebnú kampaň a ja najradšej by som zakázal volebné kampane, lebo vtedy by sme donútili politické strany, aby sa snažili zaujať svojich voličov počas celého volebného obdobia, a nielen vo finále. Ale nie je tu nejaká veľká, veľká vôľa takéto niečo podporiť, ale predpokladám, že tým, že ste to čítali, takže už aspoň váš hlas na takúto zmenu k dispozícii máme, takže už treba zohnať ešte tých pár desiatok ďalších. Odkiaľ by sa to vykrylo? Však to ste v podstate aj vy povedali, že áno, prijali sme aj návrh zákona, kde vieme zdaniť zisk z vojny, v tomto prípade Slovnaftu, a áno, ja som hovoril, že ak by bolo treba viac, tak teda to zdanenie nebude len jeden rok, ale bude, bude dva roky, tri roky, štyri roky, koľko bude treba. Každopádne treba predpokladať, že bodaj by teda vojna skončila čím skôr, ale sankcie voči Rusku budú platiť naďalej, tým pádom tá zľava na ruskú ropu bude, bude aj naďalej a takto by sme to vedeli vybrať. Ale každopádne ďakujem za váš príspevok do hip-hopu, pardon, za váš názor, ktorý ste vyjadrili, a som rád za každý názor v tejto veci.
Bastrnák, Tibor, poslanec NR SR (2016-04-27):
Ďakujem pekne. Vážený pán podpredseda, milé dámy, vážení páni, vážený pán minister, v súlade s § 80 ods. 1 zákona o rokovacom poriadku som bol určený predsedom Výboru Národnej rady pre zdravotníctvo za spravodajcu k návrhu uvedeného zákona, tlač č. 50. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnenia, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Prosím, pán predseda, otvorte všeobecnú rozpravu.
J. Laššáková, poslankyňa: (2006-12-13):
Ide o vyhlásenie Národnej rady k situácii politických väzňov v Bielorusku a ku Konferencii o holokauste v Teheráne s tým, že ich prerokujeme zajtra o 10.30 hodine tak, aby sme o nich mohli hlasovať o 11.00 hodine. Ďakujem pekne.
Figeľ, Ján, podpredseda NR SR (2013-10-18):
Ďakujem pekne. Nech sa páči, zaujať miesto pre spravodajcov. Otváram rozpravu. Dostal som do nej písomnú prihlášku s jedným menom, za klub Kresťansko-demokratického hnutia Alojz Přidal. Pán spravodajca prejavil zámer, záujem tiež vystúpiť v rozprave. Vzhľadom na čas, ktorý je vážny, pán podpredseda, končím dnešné rokovanie Národnej rady. Zídeme sa v utorok o deviatej na ďalšom pokračovaní, ktorým budú dva návrhy z dielne alebo od ministra kultúry a potom budeme pokračovať v tomto otvorenom bode rozpravou. Ďakujem pekne. Príjemný víkend. (Prerušenie rokovania o 13.57 hodine.)
Šipoš, Michal, poslanec NR SR (2020-07-14):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 158) v súlade s § 73 ods. 1 zákona o rokovacom poriadku. Podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrh je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre kultúru a médiá. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 11. septembra 2020 a gestorský výbor do 14. septembra 2020 od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Danko, Andrej, predseda NR SR (2017-09-11):
Ďakujem, pán poslanec. Chce sa k rozprave vyjadriť spravodajca? Nech sa páči.
Jurinová, Erika, podpredsedníčka NR SR (2012-11-28):
Ďakujem. O slovo požiadal pán minister.
Kamenický, Ladislav, poslanec NR SR (2012-10-24):
Ďakujem. To, čo povedal pán Kaník, ja som to v podstate vysvetlil. Ja nebudem sa opakovať. V podstate jeho názor je určitý, môj je opačný, ale chcem ho ubezpečiť o jednom, že ten Buffett nehovoril o výške jeho dane, ale o sadzbe jeho dane. Takže aby sme boli, aby sme si boli na jasnom. Pán Hlina, ja som presvedčený... Takto, ja sa nebudem vyjadrovať k tomu, čo som tu nezažil. Ja som nový poslanec, ale som presvedčený, že momentálne robíme to, čo sa dá v rámci možností a v rámci ekonomickej situácie, ktorá tu je. To znamená, nesnažíme sa zaťažovať chudobných vysokými daňami. Je jasné, že sú to spojené nádoby, a niekde nejakým spôsobom my sa musíme snažiť dosiahnuť určitú úroveň výberu dane, aby sme dosiahli deficit. To súvisí aj s tým, čo povedal pán Hraško. Nemyslím si, že my sme radi, že musíme zdvíhať korporátne dane. My by sme ich najradšej udržali na čo najnižšej úrovni. Či ten výber bude vyšší, skutočne ukáže aj ten ekonomický vývoj Európskej únie. To je podľa mňa veľmi dôležité. Takže to je z mojej strany všetko. Ďakujem.
Krajčír, Ľuboš, poslanec NR SR (2022-10-05):
Ďakujem pekne za vaše vystúpenie, pán Pročko. Naozaj, opäť sa podarí ukázať ako Sloboda a Solidarita chce fungovať. Im je jedno, akýkoľvek to môže byť zákon. Oni budú iba škodiť. Nič iné nebudú robiť. Im je jedno, akým spôsobom to bude mať dopad na občanov. Oni prišli iba škodiť. Tu protikorupčná aktivistka, pán kolega, aby ste vedeli, pani Zemanová, ktorá sedela v dozornej rade RCB za najväčších zlodejín. Nič nevidela, nič nepočula. Toto je strana Sloboda a Solidarita. Pekne pán Pročko to ukázal. Aj kolega faktickou na vás, pán Baránik. Ako sa tu zamotal. Vtedy to inak myslel, teraz to inak myslí. No je to jedna hanba. A ďakujem pekne, že si to takto predviedol.
Laurenčík, Milan, podpredseda NR SR (2020-03-24):
Pán poslanec Kremský.
Grendel, Gábor, podpredseda NR SR (2020-12-09):
Pán poslanec Vážny.
M. Číž, podpredseda NR SR: (2009-02-03):
Slovo má pán poslanec Fronc.
Kollár, Boris, predseda NR SR (2022-05-24):
S ďalšou faktickou pani poslankyňa Drábiková.
Suja, Miroslav, poslanec NR SR (2021-02-03):
Ďakujem za slovo. Milan, perfektný prejav. Trošku ťa doplním alebo prípadne rozšírim. Možno to bude odpoveď (povedané so smiechom) aj na predchádzajúcich rečníkov. Okresné úrady – nominanti OĽANO, naši ľudia. Áno, vyberali ste zodpovedne, ale našich ľudí, našich ľudí. Takže asi tak. Viem, pri okresnom úrade vo viacerých okresoch ako to bolo. (Ruch v sále a zaznievanie gongu.) A môžme sa potom o tom medzi štyrmi očami porozprávať. Nominanti Penty v zdravotníctve, Milan, veľmi správne. Dizajnér nábytku, šéf Banského úradu, bývalý okresný predseda SES, SaS-ky, jeho žena je stále v SaS-ke, jeho žena je stále v SaS-ke aj kandidovala. Toto sú tí odborníci? Dizajnér nábytku ide baníkom šéfovať? Hovorili ste tu o lietaní. Ale Kiska bežne to aj z Popradu do Tat... do Košíc na tenis a bolo to v poriadku. Alebo tie vyjadrenia vaše. „Ak sa prijme plagiátorsky zákon, tak sa vzdám titulu,“ páni z OĽANO, „ak sa prijme plagiátorský zákon, tak sa vzdám titulu“... (Prerušenie vystúpenia predsedajúcim.)
T. Cabaj, podpredseda NR SR: (2009-12-10):
Otváram všeobecnú rozpravu. Dovoľte, aby som konštatoval, že písomne sa do rozpravy neprihlásil nikto. Má niekto záujem sa do rozpravy prihlásiť ústne? Nie je to tak. Končím možnosť prihlásiť sa do rozpravy. Zároveň rozpravu vyhlasujem za skončenú. Keďže nebola žiadna rozprava, nemá sa k čomu ani navrhovateľ, ani spravodajca vyjadriť. Pokračujeme prvým čítaním... Prerušujem rokovanie o tomto bode programu. Pokračujeme prvým čítaním o návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Návrh zákona je uverejnený ako tlač 1349. Návrh na jeho pridelenie na prerokovanie vo výboroch je v rozhodnutí č. 1376. Poprosím pani poslankyňu, aby návrh zákona uviedla.
Novotný, Viliam, poslanec NR SR (2015-05-14):
Ďakujem pekne, pán minister, za veľmi korektnú odpoveď. A tú informáciu, ktorú som mal, bola informácia, ktorá je na sociálnych sieťach, a mám ju zo sociálnych sietí, že teda stávajú sa prípady, že kontrolujú občiansky preukaz a dávajú za to pokutu. Veľmi ma to zaskočilo. Takisto ma to prekvapilo. Pamätám sa, že niekedy bol taký zákon, ale to ešte možno pred 89., že musíte mať 50 metrov od svojho bydliska už občiansky preukaz. Ale absolútne súhlasím s vami, že mali by ste vedieť v nejakej kolíznej situácii identifikovať občana. Čiže mal by mať pri sebe nejakú identifikáciu. Súhlasím aj s tým. Ale nerozumel som ani ja týmto pokutám. Takže ak budem mať nejakú konkrétnu informáciu takého typu, samozrejme, ju posuniem vám, pán minister. Ale takisto chcem poprosiť, využijem tento priestor aj na to, aby som poprosil vás, aby ste možno to, čo ste teraz povedali dali jasne aj na vedomie Policajnému zboru, že teda kontrolovať, identifikovať občana je absolútne namieste, nikto nemá voči tomu žiadne výhrady, ale dávať pokutu za to, že niekto zabudol nejaký doklad totožnosti, je asi nenáležité. Ja si myslím, že sa to dá riešiť aj tak, že policajti odprevadia dotyčného domov a skontrolujú ho. Osobne si totižto nemyslím, že by mali kontrolovať doklady spôsobom, že sa prechádzam s manželkou po ulici a niekto nás zastaví, že ukážte občianske preukazy, ale skôr je to v súvislosti s niečím, ako ste aj vy uviedli. Takže len by som vás možno poprosil, aby ste presne tak, ako ste to povedali mne, dali to na vedomie aj Policajnému zboru. A ja ak budem mať nejaké konkrétne informácie konkrétneho občana, tak by som si dovolil takúto informáciu vám posunúť. Ďakujem pekne.
Figeľ, Ján, podpredseda NR SR (2012-12-18):
S ďalšou faktickou poznámkou Jozef Viskupič.
Laššáková, Jana, podpredsedníčka NR SR (2014-02-07):
O vašom návrhu nedám hlasovať. Nech sa páči, pán poslanec Mikuš.
Danko, Andrej, podpredseda NR SR (2024-01-18):
S reakciou na faktické pán poslanec Pollák
Paška, Pavol, predseda NR SR (2013-12-18):
Chcete reagovať? Nie je tu. Pán poslanec Hlina nie. Pán poslanec Hraško.
Galko, Ľubomír, poslanec NR SR (2013-02-07):
Ďakujem pekne. Pán kolega Jasaň, veľmi krátko. Ja viem, že vám to je nepríjemné proste, keď vám niekto pripomína nielen vaše minulé hriechy, ale všetky hriechy a všetky škandály, ktoré páchate dnes. A je ich také obrovské množstvo, že vy zrejme, možno počítate s tým, že vždy to nejakým spôsobom prešumí, pokiaľ každý jeden alebo každý druhý deň sa nejaký nový škandál zjaví. A absolútne chápem, a je úplne prirodzené, vašu túžbu, aby som sa niekde schoval a aby som vám to nepripomínal, preto som prakticky posledný, ktorý vám to tu vykričí. A môžem vás ubezpečiť, že to budem robiť aj naďalej. To riešenie je jednoduché. Správajte sa slušne, správajte sa čestne, nepodporujte špinavé biznisy a ja za tým pultom nebudem musieť potom stáť. Ďakujem pekne.
Ďuriš Nicholsonová, Lucia, podpredsedníčka NR SR (2017-10-18):
Ďakujeme pekne, pán minister. Chcem sa opýtať pána spravodajcu, či v záverečnom slove chce niečo vydať k rozprave. Je tomu tak, nech sa páči.
Záborská, Anna, poslankyňa NR SR (2020-09-02):
Ďakujem veľmi pekne. Vážený pán predseda, vážené pani poslankyne, páni poslanci, dovoľte mi, aby som vás informovala o výsledku prerokovania návrhu (zaznievanie gongu) vlády vo výbore pre zdravotníctvo. Predseda Národnej rady Slovenskej republiky rozhodnutím č. 226 z 2. septembra 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti na prerokovanie Výboru Národnej rady Slovenskej republiky pre zdravotníctvo v termíne ihneď. Výbor prerokoval návrh vlády na skrátené legislatívne konanie na 13. schôdzi 2. septembra 2020. Uznesením č. 36 z 2. septembra 2020 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa mení zákon č. 578/2004 Z. z., sa uskutoční na 11. schôdzi Národnej rady Slovenskej republiky. Vážený pán predseda, skončila som. Prosím, otvorte rozpravu.
Sulík, Richard, predseda NR SR (2010-12-02):
Ďakujem. Teraz do rozpravy sa prihlásil spravodajca. Treba ísť za rečnícky pult, takže o slovo požiadal spravodajca. Zároveň sa pýtam, ešte by sme mohli urobiť to, že kto sa hlási do rozpravy ústne k tomuto bodu. Tak, máme dvoch prihlásených, ešte pán poslanec Matej. Takže nech sa páči, máte slovo. Dobre, takže traja, uzatváram možnosť sa prihlásiť do rozpravy a slovo má pán poslanec Kollár.
B. Bugár, podpredseda NR SR: (2003-02-26):
Otváram všeobecnú rozpravu o tomto bode programu, nakoľko sme len v prvom čítaní. Konštatujem, že som dostal písomné prihlášky dvoch pánov poslancov, pána poslanca Blanára za poslanecký klub Smer a potom pána poslanca Hanzela tiež za Smer. Pán poslanec Galbavý, telefonuje sa vonku alebo vám zoberiem telefón. Pán poslanec, nech sa páči, máte slovo.
Ďuriš Nicholsonová, Lucia, podpredsedníčka NR SR (2019-06-20):
Vyhlasujem všeobecnú rozpravu k tomuto bodu za skončenú. Pýtam sa pána spravodajcu, či chce zaujať stanovisko. Nie je tomu tak. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1455 a spoločná správa výborov má tlač 1455a. Predmetný návrh zákona uvedie pán minister práce, sociálnych vecí a rodiny, nech sa páči.
Jurinová, Erika, podpredsedníčka NR SR (2012-11-28):
Pán poslanec Droba.
Laššáková, Jana, podpredsedníčka NR SR (2013-09-18):
Na vystúpenie pána poslanca s faktickou poznámkou – traja páni poslanci. Končím možnosť prihlásiť sa s faktickými poznámkami. Nech sa páči, pán poslanec Hraško.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Lukáč.
D. Lipšic, poslanec: (2008-11-06):
Ale budem interpelovať ministra vnútra a budem ho interpelovať v súvislosti so zásahom Policajného zboru v Košiciach dňa 16. októbra 2008, kedy polícia zakázala pokojné zhromaždenie, ktorého cieľom bolo propagovať alebo poskytnúť verejnosti informácie zo svojho pohľadu, samozrejme, ohľadne umelých potratov. Toto zhromaždenie organizovalo Centrum pre bioetickú reformu, organizuje tieto zhromaždenia vlastne po celom Slovensku, najmä vo vysokoškolských mestách. Najskôr chcem povedať, že s takouto formou kampane, ktorú organizuje, pomerne grafickou, toto centrum, nesúhlasím. Zdá sa mi byť táto kampaň príliš drastická, zdá sa mi byť príliš emotívna, ale som presvedčený, že naša ústava chráni prejav, ktorý niekedy je aj emotívny, ktorý sa nie každému musí páčiť a niekoho môže aj šokovať. Názor polície, že ľudia sú takí hlúpi, že si nevedia vytvoriť vlastný názor a treba ich pred slobodou prejavu chrániť, je názor, ktorý považujem za paternalistický a v slobodnej spoločnosti za neprípustný. Nie je náhoda, že všetky prípady, ktoré sa týkali slobody prejavu na Slovensku a ktoré nakoniec skončili pred Európskym súdom v Štrasburgu, Slovensko prehralo. Žiaľ, naša interpretácia slobody prejavu je príliš úzkoprsá a nedosahuje, bohužiaľ, ani pri našich všeobecných súdoch ochranu, ktorú sloboda prejavu požíva. Preto by som sa vás chcel, pán minister, spýtať – už ste zrejme so šoumenskými vystúpeniami dnes skončili, takže už tu nie ste – na základe akého ustanovenia a ktorého zákona bolo toto pokojné zhromaždenie políciou zakázané, resp. ukončené. Či sa vám zdá, že sloboda prejavu na Slovensku zahŕňa len názory, s ktorými súhlasíte alebo aj tie, s ktorými nesúhlasíte? Drastické kampane robia rôzne inštitúcie, organizácie a môžu to byť aj neetické kampane. Stále ich chráni sloboda prejavu. Drastické kampane sa robia na zákaz fajčenia. Na škatuľkách cigariet sme donedávna mali, myslím, pamätám si tak, rôzne grafické zobrazenia toho, ako vyzerajú pľúca alebo iné orgány tuhého fajčiara. Niekoho to môže tiež znepokojovať, niekoho to môže vyrušovať, niekto tým môže byť podráždený, šokovaný, ale opakujem ešte raz, sloboda prejavu to chráni. Preto by bolo fajn, keby aj Policajný zbor bol adekvátne inštruovaný, vzdelaný, vyškolený, aby adekvátnym spôsobom akceptoval naše ústavné hodnoty, z ktorých sloboda prejavu, aj sloboda prejavu, s ktorým nesúhlasím, ktorému môžem oponovať slobodne, aby bola adekvátne rešpektovaná, aby k takým situáciám, k akej prišlo 16. októbra, už nedochádzalo. Naši občania v tejto republike sú rozumní dospelí ľudia. Vedia sa sami rozhodnúť, aký názor je správny, aký billboard je správny, aké riešenie je správne, nemusí im v tom pomáhať Policajný zbor. Ďakujem veľmi pekne, pán predsedajúci.
Laššáková, Jana, podpredsedníčka NR SR (2015-10-01):
Pán minister chce reagovať. Poprosím vás, zapnite pána ministra.
Pročko, Jozef, poslanec NR SR (2022-12-07):
Vy ste jednoducho hanba tohto parlamentu. (Povedané súbežne s predsedajúcim.)
Danko, Andrej, predseda NR SR (2020-02-20):
S reakciou poslanec Heger.
Pamula, Peter, poslanec NR SR (2019-10-17):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Petro, František, poslanec NR SR (2013-09-19):
Ďakujem pekne. Vážená pani podpredsedníčka Národnej rady Slovenskej republiky, kolegyňa, kolegyne, kolegovia, vážený pán predkladateľ, Výbor Národnej rady Slovenskej republiky pre hospodárske záležitosti ma uznesením č. 196 určil za spravodajcu k návrhu poslanca Národnej rady Slovenskej republiky Igora Chomu na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách v znení neskorších predpisov a o zmene a doplnení niektorých zákonov (tlač 680). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účelu navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2013 č. 655 a podľa § 71 rokovacieho poriadku Národnej rady Slovenskej republiky budem navrhovať, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch, v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Hrušovský, Pavol, podpredseda NR SR (2011-02-03):
Páni poslanci, prerušujem na päť minút rokovanie. (5-minútová prestávka.) (Po prestávke.) Panie poslankyne, páni poslanci, poprosím vás, keby ste teraz mohli venovať dve-tri minúty času, aby mohol spravodajca prečítať podmienky voľby, ďakujem veľmi pekne. Pán spravodajca, nech sa páči.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 147, za 125, proti 0, zdržalo sa 21, nehlasoval 1. Konštatujem, že Národná rada navrhované uznesenie schválila. Nasleduje hlasovanie o návrhu uznesenia k správe osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za rok 2018, tlač 1308. Prosím, predsedu tohto výboru poslanca Eduarda Hegera, aby hlasovanie uviedol. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2018 , tlač 1308.)
Blaha, Ľuboš, podpredseda NR SR (2024-02-15):
Ďakujem pekne, pán poslanec. Teraz sa pýtam, či sa hlási niekto ústne z poslancov k predneseniu interpelácie v rámci tohto bodu. Nie je tomu tak. Teraz sa pýtam členov vlády, či niektorý z nich chce odpovedať na interpelácie poslancov ihneď, čiže pána poslanca Dostála. Nie je tomu tak, takže vyhlasujem tento bod programu za skončený. Vážené pani poslankyne, vážení páni poslanci, pokračujeme v popoludňajšom rokovaní desiateho dňa 9. schôdze Národnej rady Slovenskej republiky. Podľa odsúhlasenej zmeny programu pristúpime k rokovaniu o návrhu na odvolanie a voľbu členov Rady Slovenského pozemkového fondu. Návrh vlády Slovenskej republiky na odvolanie a voľbu členov rady má parlamentné tlače 87, 88 a 104 a návrh výboru pre pôdohospodárstvo a životné prostredie na odvolanie a voľbu členov rady je pod tlačou 116. Poprosím ministra pôdohospodárstva a rozvoja vidieka Slovenskej republiky Richarda Takáča, aby návrh vlády uviedol. Nech sa páči, pán minister, máte slovo. (Rokovanie o návrhu na odvolanie a voľbu členov Rady Slovenského pozemkového fondu , tlače 87, 88, 104 a 116.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-06-30):
Ďakujem pekne, pán predseda. Ctené panie poslankyne, vážení páni poslanci, dovoľte mi z poverenia vlády na dnešné naše rokovanie Národnej rady uviesť v prvom čítaní vládny návrh zákona o poštových službách a o zmene a doplnení niektorých zákonov. Cieľom tohto návrhu zákona je transpozícia Smernice Európskeho parlamentu a Rady číslo 2008/6 Európskych spoločenstiev z 20. februára 2008, ktorou sa mení a dopĺňa Smernica 97 č. 67 Európskych spoločenstiev s ohľadom na úplne dokončenie vnútorného trhu poštových služieb Spoločenstva. Predložený návrh vytvára legislatívny rámec na poskytovanie poštových služieb a poštového platobného styku na liberalizovanom poštovom trhu s garanciou univerzálnej poštovej služby a zavedením nového modelu financovania univerzálnej služby prostredníctvom tzv. kompenzačného fondu, ktorý je tvorený príspevkami poštových podnikov a štátneho rozpočtu. S tým súvisia aj zmeny v systéme vzniku oprávnení na poskytovanie poštových služieb a zavedenie pojmu zameniteľných poštových služieb. Ďalšie úpravy sa týkajú najmä zavedenia prístupu do verejnej poštovej siete, spresnenia definícií statusu poštových podnikov, práv a povinností, zodpovednosti za škodu štátnej regulácie a štátneho dohľadu nad poskytovaním poštových služieb. Tento návrh zákona vláda schválila uznesením číslo 370 dňa 8. júna tohto roku. Vážené panie poslankyne, páni poslanci, na záver si vás dovoľujem požiadať o podporu pre predložený návrh zákona v prvom čítaní a jeho následné ďalšie schvaľovanie.
Šipoš, Michal, poslanec NR SR (2022-12-06):
Ďakujem pekne, pán predseda. Žiadam o termínovanie prerokovania bodov z dielne ministerstva životného prostredia – č. 40, tlač 1235, je to vládny návrh zákona, ktorým sa mení a dopĺňa zákon č. 414/2012 s emisnými kvótami a o zmene a doplnení niektorých zákonov v znení neskorších predpisov, a takisto tlač číslo 41, teda pardon, bod č. 41, tlač 1236, je to vládny návrh zákona o ochrane ovzdušia a o zmene a doplnení niektorých zákonov, schváleného programu na utorok 13. 12. 2022 o 14.00 h po obedňajšej prestávke. Zároveň žiadam o termínovanie hlasovania o bode programu č. 4, tlač 1040, je to vládny návrh zákona o poplatkoch za znečisťovanie ovzdušia, na utorok 13. 12. o 17.00 h. Dôvodom žiadosti je zahraničná služobná cesta ministra životného prostredia do Kanady na COP15. Ďakujem.
Paška, Pavol, predseda NR SR (2013-09-17):
Faktické poznámky. Pán poslanec Přidal, Viskupič, Simon, poslankyňa Mezenská. Pán poslanec Přidal.
Bugár, Béla, podpredseda NR SR (2019-11-26):
Pani poslankyňa Remišová.
Svrček, Miloš, poslanec NR SR (2020-07-15):
Teraz pristúpime k hlasovaniu o pozmeňujúcich návrhoch zo správy výboru. Budeme hlasovať o bodoch 1, 2, 3, 10, 11 a 12 správy, ktoré požiadal vyňať na osobitné hlasovanie poslanec Susko, gestorský výbor odporúča schváliť.
Danko, Andrej, podpredseda NR SR (2023-12-13):
Na vystúpenie pána poslanca štyri, šesť faktických. Pán poslanec Pročko. Nie je v sále. Pán poslanec Grendel.
Šefčík, Marek, poslanec NR SR (2022-03-17):
Pán predseda, ďakujem za slovo. V rozprave k tomuto návrhu zákona vystúpil pán poslanec Sloboda. Nebol podaný žiadny procedurálny návrh, preto poprosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Kondrót, Maroš, poslanec NR SR (2014-10-21):
Vážený pán predseda, vážené kolegyne poslankyne, kolegovia poslanci, v rozprave nevystúpili žiadni poslanci k predmetnému návrhu zákona. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 34 spoločne s odporúčaním gestorského výboru schváliť.
Majorová Garstková, Jana, poslankyňa NR SR (2022-10-26):
Ďakujem pekne. Hlasovať o tomto návrhu budeme zajtra o jedenástej.
Pellegrini, Peter, predseda NR SR (2015-12-02):
Ďakujem pekne. Pán kolega Chmel.
Sulanová, Magdaléna, poslankyňa NR SR (2022-06-15):
Ďakujem pekne. Ja by som chcela zdôrazniť, že, samozrejme, každá pomoc, ktorá tu je, by mala byť, ide o vojenský konflikt, ale nemôže byť na úkor občanov Slovenskej republiky. Nemôžem na jednej strane nejakej jednej skupine, ktorí cudzincov, povedzme si cudzincov, ktorí neplatili dane, ktorí sa nepričinili o rozvoj hospodárstva tohto štátu, nemôže byť daná táto pomoc na úkor občanov Slovenskej republiky, konkrétne mladých rodín, ktorých rodičia platia, pracujú, platia dane, áno, a čakajú práve aj nejakú odozvu a pomoc od štátu. Treba pomáhať, ale len vtedy, keď sú zabezpečené všetky potreby občanov Slovenskej republiky. Pretože ja si myslím, že je neúnosné, aby päťmiliónový národ išiel zachraňovať 
50-miliónový národ. Jednoducho my na to nemáme. Takže treba pomáhať, ale treba pomáhať len vtedy, keď, nie, teda respektíve treba pomáhať tak, aby to nebolo na úkor, aby sa nepoškodzovali občania Slovenskej republiky. Ďakujem.
T. Cabaj, podpredseda NR SR: (2010-02-10):
Dávam slovo spravodajkyni, ktorú určil gestorský výbor, výbor pre zdravotníctvo, pani poslankyni Anne Szögedi. Nech sa páči, pani poslankyňa, uveďte spravodajskú informáciu.
Hus, Igor, poslanec NR SR (2020-07-23):
Ďakujem za slovo. Keby môj syn odflákol diplomovú prácu, určite by som mu k tomu povedal pár šťavnatých slov a upozornil ho, že určite to nie je najlepší štart do života, ale že ešte má šancu, aby svoj ďalší život riadil iným spôsobom. S faktami o svojej diplomovej práci a o jej ostatných nedostatkoch, ktoré pán premiér si uznal, sa bude musieť vysporiadať sám. Ja som išiel na kandidátku hnutia OĽANO s veľkými očakávania, očakávaniami. Aj na základe mojich osobných skúseností som videl, kam vedie politika našich ľudí. Bohužiaľ, tento spôsob politikárčenia sa neskutočným spôsobom zažral aj do všetkých regiónov Slovenska. Počas komunizmu sme všetci vedeli, prečo majú príbuzní straníckych funkcionárov a ich známi rôzne privilégiá a výhody. November ´89 to mal všetko zmeniť. Dodnes sa to nestalo. Za 30 rokov sme nedokázali vystrnadiť z našej politiky a z verejného života pojem naši ľudia ako privilegiono... privilegovanej vrstvy tých, čo sú práve pri moci, tých, ktorí sú, si za peniaze kúpia všetko. Ľudia na Slovensku prestali veriť v spravodlivosť snáď vo všetkých oblastiach. Politici prestali počúvať svojich občanov. Občas im ako holubom hodili pár omrviniek a tie vydávali za veľkú sociálnu pomoc. Medzitým však tiekli milióny zo štátneho rozpočtu do súkromných vrecák. Policajti, prokurátori, ale aj viacerí sudcovia mali to správne číslo v telefóne. Spravodlivosť dostávala na frak. Sám očakávam od novej vlády aj nový prístup k našej krajine, k jej občanom. Dnes nie som presvedčený, že existujú skutočne vážne dôvody na odvolanie predsedu vlády. Určite je to isté upozornenie, že nám novej koalícii nebude nič odpustené... (Prerušenie vystúpenia časomerom.)
Hrnčiar, Andrej, podpredseda NR SR (2016-04-26):
Ďakujem. Nech sa páči, pán poslanec Dostál.
D. Lipšic, podpredseda vlády a minister spravodlivosti SR: (2003-05-21):
Vážený pán predseda, vážené pani poslankyne, vážení páni poslanci, prosím vás o schválenie predloženého vládneho návrhu zákona. Ďakujem.
B. Bugár, podpredseda NR SR: (2002-02-07):
I. Belohorská, poslankyňa: Ďakujem pekne, pán predsedajúci. Som veľmi rada tomuto vystúpeniu pána poslanca Kanisa, pretože jednak nezaprel v sebe historika a urobil nám krátky exkurz, prečo tento zákon nemohol byť prijatý v predchádzajúcom období. Zabudol síce dodať, že vtedy opozíciu predstavoval aj on sám a jednoducho že vidíte, dnes máte v parlamente opozíciu, ktorá vie poukázať na slabiny. Ale našou snahou pri poukázaní na tieto slabiny je, aby bol pripravený dobrý zákon a už dopredu. Nakoniec ste to počuli aj od bývalého ministra, aj jedného, aj druhého, aj ministra Andrejčáka, aj ministra Tuchyňu, že obidvaja zhodne povedali, že áno, vítajú tento zákon a je dobré, že Slovensko tento zákon bude mať, pretože je to jedna z podmienok nášho vstupu do NATO. Zažila som, ako môže vzniknúť výnimočný stav, dokonca ako stanné právo 2. januára 1984, keď veľká oslava 50. výročia strany Neo-Destour sa zvrhla na pokus o atentát a v priebehu troch hodín sme boli obkľúčení tankmi a nasledovalo dvojtýždňové stanné právo a výnimočný stav. Takže tieto situácie sa nedajú až tak veľmi predvídať. Nakoniec preto aj ja vo svojom vystúpení som spomínala 11. september veľakrát. Podobné situácie vznikajú náhle, ale je veľmi dobré, ak ľudia, ktorí majú pracovať v príslušných štruktúrach, sú na to školení a vedia, ako v danom okamihu zareagovať.
Kavecká, Monika, poslankyňa NR SR (2022-11-30):
Pán poslanec Suja, neviem, či vôbec by som mala na vás reagovať. Pretože tieto vaše vyjadrenia opäť len tú nenávisť podnecujú. Kričať a vrieskať a rozoštvávať je v podstate vaša parketa. Takže, bohužiaľ, škoda slov.
Grendel, Gábor, podpredseda NR SR (2022-11-08):
Pán poslanec, sme v treťom čítaní , takže otváram rozpravu v rámci tretieho čítania. Pýtam sa, či sa chce niekto hlásiť do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Prosím, uveďte odporúčanie gestorského výboru.
Figeľ, Ján, podpredseda NR SR (2013-11-28):
Ďakujem pekne. Pán kolega Vašečka, chcete doplniť otázku? (Reakcia poslanca.) Nie. Ďakujem. Šiestou otázkou je otázka položená Zsoltom Simonom ministrovi pôdohospodárstva a rozvoja vidieka Ľubomírovi Jahnátkovi. Pán minister, nech sa páči, otázka znie: „Vážený pán minister, spotreba ktorých druhov rýb vzrástla oproti roku 2011?“
Ľ. Mušková, poslankyňa: (2007-05-15):
Tiež pani poslankyňa ešte upozornila, že dnes nás morí v mnohých oblastiach nezamestnanosť. No ja si jej dovolím pripomenúť, že ešte by nás morila oveľa viac, keby sa nešťastnou politikou v minulosti doslova nevyháňali mnohí ľudia za prácou do zahraničia, čo má katastrofálne dopady na mnohé rodiny, o ktorých tiež pani poslankyňa teraz hovorila. Ak sa tu hovorilo, že existujúci Zákonník práce je vyvážený a ochraňuje aj zamestnancov, poviem len jeden jediný príklad, a to zo školstva, ktorým sa zaoberám. O akej ochrane môžeme hovoriť, ak dnes množstvo učiteľov je prijímaných do zamestnania na desať mesiacov školského roka a dva mesiace prázdnin musia absolvovať na úrade práce? Takýto človek nemá trvalý pobyt a nemá možnosť si zobrať ani len takú obyčajnú pôžičku, napr. na kúpu televízora. To je všetko. (Potlesk.)
Paška, Pavol, predseda NR SR (2013-06-28):
Pani poslankyňa Mezenská.
Hrnčiar, Andrej, podpredseda NR SR (2016-11-23):
Ďakujem. Nech sa páči, pán poslanec Kollár, ďalší vystupujúci v rozprave.
Blcháč, Ján, poslanec NR SR (2022-05-05):
Ďakujem pekne za slovo, pán predsedajúci, a kolegom za faktické poznámky. Pánovi Kuffovi chcem povedať, že neviem, či je dobrý pojem, že štát je zlý správca, štát nespravuje. Pozemky vlastní štát, ale spravuje ich Slovenský pozemkový fond. Takže táto pojmológia by mala byť jasná. Pán Šefčík, on sa tam, asi má nejaké problémy, je tu s počítačom. Viete, ja sa vás len môžem spýtať, že prečo vy takýto jedinečný, potrebný zákon, po ktorom prahnú obce, mestá, ako povedal pán kolega Peter Pellegrini, už to bolo na stole, a preto je to teraz tu, lebo už sa tým zaoberá aj on, aj naša partia, tak jednoducho to stačí podporiť. Prečo to nechcete podporiť vy osobne, prečo to nechce podporiť OĽANO, prečo to nechce podporiť SaS? To naozaj tie mestá a obce už idú do toho režimu, že tá samosprávna funkcia úplne padne? Počuli sme tu aj to, že čo nás čaká na budúci rok, mínus 700 až 800 miliónov eur a podobne a toto je ďalší, ďalší klinček zdá sa. Ďakujem pekne. Áno, plán obnovy odolnosti, pán Kočiš, ten by sa mal využiť aj na takéto veci. Je pravda, že už druhýkrát tento návrh zákona tu je. Prvýkrát nenašiel podporu. Uvidíme, čo bude teraz podľa tých prázdnych lavíc koaličných poslancov. Možno po včerajšku naozaj majú ťažké ráno, ale znamená, že asi, no uvidíme. Necháme sa prekvapiť milo, ale všetko potvrdzujem, aj to, čo povedal pán kolega Pellegrini, pán poslanec a predkladateľ zákona a aj pán kolega Suja. Akým spôsobom by tento návrh zákona pomohol samosprávam a obyvateľom, lebo to sú aj občania Slovenskej republiky, tí obyvatelia.
P. Paška, predseda NR SR: (2007-10-30):
Bod 7 sme neschválili.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Poliačik sa nenachádza v rokovacej sále. Pán poslanec Bagačka, nech sa páči.
P. Hrušovský, predseda NR SR: (2004-09-21):
(Hlasovanie.) 140 prítomných, 19 za, 89 proti, 34 sa zdržalo, 1 nehlasoval. Návrh sme neschválili. Ďalší návrh. Zs. Komlósy, poslanec: Tým sme vyčerpali všetky pozmeňujúce a doplňujúce návrhy, môžeme pristúpiť k hlasovaniu o tom, že postúpime návrh zákona do tretieho čítania s tým, že gestorský výbor odporúča neschváliť tento zákon.
V. Veteška, podpredseda NR SR: (2008-07-03):
Ja len zopakujem otázku Márie Sabolovej, prvú otázku na vás: „Poznáte prípad „plagiátorstva“ p. riaditeľky ŠVPS v Dolnom Kubíne MVDr. Kantíkovej? Aké dôsledky vyvodíte pri takomto morálnom zlyhaní?“
Sólymos, László, poslanec NR SR (2013-10-29):
Ďakujem pekne za slovo. Pán predseda, aby sme mohli odstrániť legislatívne pochybnosti pri pozmeňujúcom návrhu Tibora Bastrnáka k návrhu poslancov k zákonu o zdravotnej starostlivosti, páni poslanci Béla Bugár, Zsolt Simon a ja sťahujeme naše podpisy spod tohto návrhu. Ďakujem pekne.
Hrnčiar, Andrej, podpredseda NR SR (2017-09-07):
Jedna faktická poznámka, nech sa páči, pán poslanec Gál.
Hrnčiar, Andrej, podpredseda NR SR (2018-03-26):
Pán poslanec Grendel.
Danko, Andrej, podpredseda NR SR (2024-01-26):
Poslankyňa Plaváková.
Vitteková, Anna, poslankyňa NR SR (2012-06-29):
Dobrý deň, vážení kolegovia, pani podpredsedníčka, zápisnica o výsledku tajného hlasovania o návrhu na voľbu členov Súdnej rady Slovenskej republiky, ktoré sa konalo 28. júna 2012. Na tajné hlasovanie o návrhu na voľbu členov Súdnej rady Slovenskej republiky bolo vydaných a poslanci si osobne prevzali 119 hlasovacích lístkov, teda na voľbe bolo prítomných 119 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Súdnej rady Slovenskej republiky každý poslanec odovzdal hlasovací lístok a zo 119 odovzdaných hlasovacích lístkov bolo 8 neplatných a 111 platných. Podľa platných hlasovacích lístkov overovatelia zistili, že - za Jozefa Maruščáka hlasovalo 77 poslancov, proti bolo 10, zdržalo sa hlasovania 24, - za Petra Rajňáka hlasovali 4 poslanci, proti bolo 72 poslancov, zdržalo sa hlasovania 35 poslancov, - za Alenu Šiškovú hlasovalo 80 poslancov, proti bolo 9, zdržalo sa hlasovania 22. Na voľbu člena Súdnej rady Slovenskej republiky je potrebný súhlas nadpolovičnej väčšiny hlasov prítomných poslancov. Overovatelia konštatovali, že v tajnom hlasovaní boli za členov Súdnej rady Slovenskej republiky zvolení Alena Šišková a Jozef Maruščák. Ďakujem.
Laurenčík, Milan, podpredseda NR SR (2022-03-18):
Tri faktické poznámky. Ako prvý vystúpi pán poslanec Martin Beluský.
Hlina, Alojz, poslanec NR SR (2013-09-05):
Urážajme sa navzájom. Samozrejme, jasné, hovorte, už nechajme tak. Či veríte, či nie, pán predseda, sú interpelácie, tu má sedieť. (Odmlčanie sa poslanca, hlasy z pléna.)
Danko, Andrej, predseda NR SR (2016-04-20):
Ďakujeme, pani poslankyňa. Pán poslanec Ján Budaj.
Šeliga, Juraj, podpredseda NR SR (2020-12-02):
Ďakujem pekne. Panie poslankyne, páni poslanci, pán poslanec Fico na poslaneckom grémiu vzniesol námietku, že zákon o štátnom rozpočte nebol prerokovaný v tripartite, respektíve nedala nám žiadne odporúčania alebo stanovisko. S tým, že podľa informácií, ktoré sme dostali, pán minister Krajniak nebol, lebo nie je možné zvolať tripartitu, to je prvá rovina, pretože ju jeden z partnerov blokuje. Avšak to sa nás úplne netýka. Čo sa týka nás, je § 87 rokovacieho poriadku Národnej rady Slovenskej republiky, ktorý ustanovuje podmienky, za ktorých možno prerokovať zákon o štátnom rozpočte v pléne Národnej rady; ten je záväzný a je špeciálny zákon vo vzťahu k zákonu o trojstranných konzultáciách na celoštátnej úrovni. A podmienky podľa § 87 sú, že je potrebné zachovať termín, do ktorého musí byť predložený štátny rozpočet. Tento termín bol zachovaný. Je potrebné, aby o návrhu na štátny rozpočet rokovali príslušné výbory. Okrem mandátového a imunitného výboru toto splnené bolo. A rovnako, tretia podmienka je, že zákon, návrh zákona o štátnom rozpočte ide rovno do druhého čítania. To splnené bolo, preto budeme rokovať ďalej o štátnom rozpočte. (Reakcia z pléna.) Nech sa páči, pán poslanec, váš procedurálny návrh.
M. Dzurinda, predseda vlády SR: (2003-06-26):
Takže je to organická, veľmi významná súčasť budovanej slovenskej diaľničnej siete. Z. Martináková, podpredsedníčka NR SR: Ďakujem, pán premiér. Pani poslankyňa, chcete využiť možnosť doplňujúcej otázky? Ľ. Navrátilová, poslankyňa: Ďakujem, nie. Z. Martináková, podpredsedníčka NR SR: Ďakujem pekne. Pán poslanec Pataky sa pýta, pán premiér: „Ako hodnotíte fakt, že tunel Branisko bude otvorený v termíne, ktorý bol  stanovený na prvom kontrolnom dni po nástupe tejto vlády? Všetky doterajšie termíny boli totiž nesplnené!“
Blanár, Juraj, podpredseda NR SR (2022-03-18):
Pán poslanec Kočiš s faktickou poznámkou.
Blanár, Juraj, podpredseda NR SR (2021-11-04):
Na pána Pročka?
Érsek, Árpád, poslanec NR SR (2015-03-10):
Ďakujem za slovo. Vážený pán predseda, dovolil by som si navrhnúť spojiť rozpravu bodu 32 a 33, tlač 1410, 1434, lebo tie návrhy sú identické.
Lengvarský, Vladimír, minister zdravotníctva SR (2021-11-11):
Ďakujem pekne. Vážený pán predsedajúci, vážený pán poslanec, myslím si, že pán podpredseda vlády odpovedal veľmi jednoducho. Povinné očkovanie vláda nechystá. A tu by som mohol skončiť. Ale pamätáte si iste, jak sme tu sedeli niekedy v júli, keď sa robil jeden pozmeňujúci návrh k zákonu 355, kde teda zase sa hovorilo o povinnom očkovaní, akým spôsobom ideme ľudí nútiť do očkovania. Stalo sa niečo? Nie. Nikto ľudí do očkovania povinne nenúti ani ich nútiť nebude. Ale povedzme si realitu, aká je. Nemocnice stoja pred kolapsom, zdravotnícky personál je vyčerpaný a vy s kolegami tuto po ľavej strane šírite rôzne neoverené, nezmyselné informácie, ktoré, ako správne hovoríte, zasievajú medzi občanov nedôveru, strach a vyvolávajú vášne, ktoré potom vidíme v Lidloch, v protestoch pred domami lekárov, odborníkov a tak ďalej. Takže poprosil by som vás, aby ste svoje slová vážili. Povinné očkovanie nikdy nebolo a nebude na programe tejto vlády. Ďakujem.
Brixi, Otto, poslanec NR SR (2015-11-13):
Ďakujem, pán predseda. Kolegyne, kolegovia, v rozprave k uvedenému návrhu zákona nevystúpil nikto. Pristúpme preto k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 16 s odporúčaním schváliť.